*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*219. számú előterjesztés*

Bátaszék Város Önkormányzat Képviselő-testületének 2021. december 15-én

16 órakor megtartandó ülésére

megváltozott munkaképességű dolgozók 2022. évi foglalkoztatásának jóváhagyása

|  |
| --- |
| **Előterjesztő:** dr. Bozsolik Róbert polgármester  **Készítette:** dr. Firle-Paksi Anna aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság 2021.12.14.  Szociális Bizottság 2021.12.14. |

**Tisztelt Képviselő-testület!**

Bátaszék Város Önkormányzata 2010. június 1-jével kezdte meg megváltozott munkaképességű személyek alkalmazását minden olyan költségvetési intézményénél, ahol a foglalkoztatottak átlagos statisztikai létszáma a 25 főt meghaladja. A megoldással **mentesültünk az állam felé történő rehabilitációs hozzájárulás megfizetése alól**, és a hozzájárulással megegyező kiadással **helyi megváltozott munkaképességű személyeknek tudtunk munkalehetőséget biztosítani**. Az eddigi gyakorlatot követve a 2022-es esztendőben is szeretnénk az érintett intézményeknél a fenti lehetőséggel élni.

A megváltozott munkaképességű személyek ellátásairól és egyes törvények módosításáról szóló 2011. évi CXCI. törvény (továbbiakban: Tv.) 23. § (1) bekezdése szerint *„A munkaadó a megváltozott munkaképességű személyek foglalkozási rehabilitációjának elősegítése érdekében rehabilitációs hozzájárulás fizetésére köteles, ha az általa foglalkoztatottak létszáma a 25 főt meghaladja, és az általa foglalkoztatott megváltozott munkaképességű személyek száma nem éri el a létszám 5 százalékát. (a továbbiakban: kötelező foglalkoztatási szint)”.*

Létszámonpedig a Központi Statisztikai Hivatal munkaügy-statisztikai adatszolgáltatáshoz kiadott útmutatójában foglaltak szerinti tárgyévi átlagos statisztikai állományi létszámot kell érteni. A statisztikai állományi létszámot egy tizedes jegyre kerekítve a kerekítés általános szabályai szerint kell meghatározni a *Tv. 23. § (4) bekezdésében foglaltak alapján.* A Tv. 23. § (3) bekezdése kimondja, hogy a rehabilitációs hozzájárulás éves összege a kötelező foglalkoztatási szintből hiányzó létszám, valamint a rehabilitációs hozzájárulás szorzata.

A Tv. 23. § (5) bekezdésében szereplő **rehabilitációs hozzájárulás mértéke** a tárgyév első napján a teljes munkaidőben foglalkoztatott munkavállaló részére megállapított alapbér kötelező legkisebb összegének kilencszerese/fő/év.

A Tv. 24. § (1) bekezdése értelmében a rehabilitációs hozzájárulást a fizetésére kötelezett munkaadó maga vallja be, állapítja meg, és közvetlenül fizeti be az állami adóhatóságnál vezetett számla javára, melyet negyedévente előlegként kell teljesíteni.

A rehabilitációs hozzájárulásmértéke **2021. évben:** 1.506.600 Ft/fő/év volt(a minimálbér összege: 167.400 Ft x 9). **2022-ben** a minimálbér tervezett összege: 200.000 Ft, a garantált bérminimum tervezett összege pedig 260.000,-Ft. **Ezzel számolva 1.800.000 Ft/fő/év a rehabilitációs hozzájárulás várható mértéke.**

**A kötelező foglakoztatási szint teljesítésével, azaz a megváltozott munkaképességű munkavállalók megfelelő számban történő foglalkoztatásával a munkáltatónak nem áll fenn a rehabilitációs hozzájárulás befizetésének kötelezettsége.**

Bátaszék Város Önkormányzatához kapcsolódó három intézménynél haladja meg az átlagos statisztikai állományi létszám a 25 főt.

* Bátaszéki Közös Önkormányzati Hivatal létszám: 32 fő
* Mikrotérségi Óvoda, Bölcsőde és Konyha: 68 fő
* Gondozási Központ Bátaszék 26 fő

A rehabilitációs hozzájárulás szerinti kötelező foglalkoztatási szint:

* Bátaszéki Közös Önkormányzati Hivatal (KÖH) létszám: 1,6 fő
* Mikrotérségi Óvoda, Bölcsőde és Konyha (MOB): 3,4 fő
* Gondozási Központ Bátaszék (Gondozási Központ) 1,3 fő

A **rehabilitációs hozzájárulás összege 2022-ben, a tervezett minimálbér** összegével számolva– a fenti létszámokat tekintve **- KÖH** esetében **2.880.000 Ft,** a **MOB** esetében **6.120.000 Ft**, míg a **Gondozási Központ** esetében **2.340.000** **Ft** lenne.

A **KÖH**-nél jelenleg 2 fő megváltozott munkaképességű személyt foglalkoztatunk, egy személyt napi 5 órában az adócsoportnál és egy személyt napi 4 órában a portán. Amennyiben 2022-ben is a fenti 2 fő foglalkoztatása melletti döntés születik, úgy a hatályos jogszabályok értelmében nem lesz rehabilitációs hozzájárulás fizetési kötelezettsége a hivatalnak.

Amennyiben ez alkalommal is megváltozott munkaképességű személyek foglalkoztatásával kívánjuk kiváltani a jövő évi rehabilitációs hozzájárulást, akkor javasolnánk

* 1 fő 4 órában történő foglalkoztatását összesen **1.386.000 Ft/fő/év** összegben (100.000 Ft x 1,155 % szociális hozzájárulási adó = 115.500 Ft/hó), és
* 1 fő 5 órában történő foglalkoztatását, mely **2.252.256 Ft/fő/év** összeget jelentene (162.500 Ft x 1,155 % szociális hozzájárulási adó = 187.688 Ft/hó)

**Ez összesen: 3.638.256 Ft.**

**A foglalkoztatás érdekében a tervezett rehabilitációs hozzájáruláson felül megközelítőleg 758.256 Ft-ot szükséges biztosítani a 2022. évi költségvetésben.**

A **MOB** intézményében jelenleg 4 fő megváltozott munkaképességű személy van foglalkoztatva, napi 4 órában. Az intézmény - az elmúlt évben kialakult gyakorlatnak megfelelően - továbbra is 4 fő megváltozott munkaképességű személy 4 órás foglalkoztatását tervezi, mely az intézménynek a 2022. évi tervezett minimálbér esetén **5.544.000 Ft**-ot jelent és így nem lenne fizetési kötelezettsége az intézménynek. A 3,4 főre eső **rehabilitációs hozzájárulás éves összege 6.120.000 Ft** összeget tenne ki.

A **Gondozási Központ** – a 2021. évben kialakult helyzetnek megfelelően - 2022. évben is 2 fő megváltozott munkaképességű személy legalább 4 órában történő foglalkoztatását tervezi, melyet az intézmény a saját létszámán belül biztosít, így **nincs szükség további megváltozott munkaképességű személy foglalkoztatására annak érdekében, hogy az intézmény mentesüljön a rehabilitációs hozzájárulás befizetésének kötelezettsége alól.**

Kérjük a határozati javaslat elfogadását és az abban szereplő keretösszeg biztosítását az önkormányzat 2022. évi költségvetésében.

**H a t á r o z a t i j a v a s l a t :**

**megváltozott munkaképességű dolgozók 2022. évi foglalkoztatásának jóváhagyására**

Bátaszék Város Önkormányzata Képviselő-testülete

1. 2022. január 1-jétől 2022. december 31-e között az önkormányzat által fenntartott intézményeknél az alábbiak szerint engedélyezi a megváltozott munkaképességű dolgozók foglalkoztatását:

|  |  |
| --- | --- |
| Intézmény megnevezése | Foglalkoztatni kívánt megváltozott munkaképességű létszám |
| Közös Önkormányzati Hivatal | 2 fő (1 fő napi 4 órás, 1 fő napi 5 órás foglalkoztatással) |
| Mikrotérségi Óvoda, Bölcsőde és  Konyha | 4 fő, napi 4 órás foglalkoztatással |
| Összesen | 6 fő |

1. az a) pontban jóváhagyott álláshelyeket a munkáltatók kizárólag a megváltozott munkaképességű munkavállalókat foglalkoztató munkáltatók akkreditációjáról, valamint a megváltozott munkaképességű munkavállalók foglalkoztatásához nyújtható költségvetési támogatásokról szóló 327/2012.(XI.16.) Korm. rendeletben meghatározott feltételek szerint tölthetik be;
2. a foglalkoztatásban érintett, Mikrotérségi Óvoda, Bölcsőde és Konyha a minimálbéres foglalkoztatást, illetve a hozzá kapcsolódó járulékokat tervezheti a költségvetésében;
3. a foglalkoztatásban érintett, Bátaszéki Közös Önkormányzati Hivatal a minimálbéres és a garantált bérminimumos foglalkoztatást, illetve a hozzá kapcsolódó járulékokat tervezheti a költségvetésében azzal, hogy a Bátaszéki Közös Önkormányzati Hivatal 2022. évi költségvetésében a rehabilitációs hozzájárulás összegén felül az Önkormányzat további 800.000 Ft összegben keretösszeget biztosít;
4. egyúttal a 321/2020.(XII.14.) önkormányzati határozatot 2021. december 31-ével hatályon kívül helyezi.

*Határidő:* 2021. december 31.

(a munkaügyi okmányok elkészítéséért)

2022. január 31. (a) és d) pont esetében)

*Felelős:* dr. Firle-Paksi Anna aljegyző

(a munkaügyi okmányok elkészíttetéséért)

*Határozatról értesül:* MOB óvodaigazgató

Gondozási Központ intézményvezető

BátaszékiKÖH pénzügyi iroda

irattár